Oficiālais Vēstnesis L 229 , 20/08/1997 Lpp. 0009 - 0013



Komisijas Lēmums 97/555/EK (1997. gada 14. jūlijs) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz cementu, būvkaļķiem un citām hidrauliskām saistvielām (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1988. gada 21. decembra Direktīvu 89/106/EEK par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kas grozīta ar Direktīvu 93/68/EEK [2], un jo īpaši tās 13. panta 4. punktu, tā kā, lai apliecinātu ražojumu atbilstību, Komisijai no divām procedūrām atbilstīgi Direktīvas 89/106/EEK 13. panta 3. punktam jāizvēlas "vismazāk apgrūtinošā procedūra, kas ir droša"; tā kā tas nozīmē, ka jālemj, vai attiecīgajam ražojumam vai ražojumu grupai ražošanas procesa kontroles sistēma, par kuru atbild izgatavotājs, ir nepieciešams un pietiekams nosacījums atbilstības apliecināšanai, vai ar atbilstību 13. panta 4. punktā minētajiem kritērijiem saistītu iemeslu dēļ jāiesaistās apstiprinātai sertifikācijas iestādei; tā kā 13. panta 4. punktā paredzēts, ka šādi noteikta procedūra jānorāda pilnvarojumos un tehniskajās specifikācijās; tā kā tādēļ vēlams definēt ražojumu vai ražojumu grupas jēdzienu, ko lieto pilnvarojumos un tehniskajās specifikācijās; tā kā abas procedūras, kas paredzētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tādēļ skaidri jāprecizē metodes, ar kurām abas procedūras jāīsteno, ņemot vērā III pielikumu, attiecībā uz katru ražojumu vai ražojumu grupu, jo III pielikums dod priekšroku dažām sistēmām; tā kā 13. panta 3. punkta a) apakšpunktā minētā procedūra atbilst sistēmām, kuras noteiktas III pielikuma 2. iedaļas ii) punkta pirmajā iespējā bez pastāvīgas uzraudzības un otrajā un trešajā iespējā, un procedūra, kas minēta 13. panta 3. punkta b) apakšpunktā, atbilst sistēmām, kuras noteiktas III pielikuma 2. iedaļas i) punktā un III pielikuma 2. iedaļas ii) punkta pirmajā iespējā ar pastāvīgu uzraudzību; tā kā šajā lēmumā paredzētie pasākumi ir saskaņā ar Būvniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā noteikto ražojumu un ražojumu grupu atbilstību apliecina ar procedūru, kurā ražošanas procesa kontroles sistēma, par ko atbild tikai izgatavotājs, nodrošina, ka ražojums atbilst attiecīgajām tehniskajām specifikācijām. 2. pants Šā lēmuma II pielikumā noteikto ražojumu atbilstību apliecina ar procedūru, kurā papildus ražošanas procesa kontroles sistēmai, ko izmanto izgatavotājs, ražošanas vai paša ražojuma novērtēšanā un uzraudzībā iesaistīta apstiprināta sertifikācijas iestāde. 3. pants Atbilstības apliecināšanas procedūru, kas noteikta III pielikumā, norāda pilnvarojumos norādījumiem par Eiropas tehnisko apstiprinājumu. 4. pants Šis lēmums ir adresēts dalībvalstīm. Briselē, 1997. gada 14. jūlijā Komisijas vārdā — Komisijas loceklis Martin Bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS Būvkaļķi, tostarp: kalcija kaļķi, dolomīta kaļķi un hidrauliskie kaļķi. -------------------------------------------------- II PIELIKUMS Parastie cementi, tostarp: portlandcements, jauktie portlandcementi: (bezklinkera sārņu portlandcementi: A-S un B-S; dūmkvarca portlandcements: A-D; pucolānportlandcementi: romāncementi A-P, romāncementi B-P, mākslīgie A-Q un mākslīgie B-Q; vieglo pelnu portlandcementi: silicītu A-V, silicītu B-V, kalcifilie A-W and kalcifilie B-W; slānekļa portlandcementi: A-T un B-T; kaļķakmens portlandcementi: A-L un B-L; jauktie portlandcementi: A-M un B-M), domnu cementi: A, B un C, pucolāncementi: A un B, un jauktie cementi: A un B. Īpašie cementi, tostarp: zema saistīšanās siltuma cementi, sulfātizturīgie cementi, baltie cementi, jūras ūdens izturīgie cementi un zemas sārmainības cementi. Kalcija alumināta cementi. Cementi mūra darbiem. Hidrauliskās saistvielas ceļu būvei. -------------------------------------------------- III PIELIKUMS RAŽOJUMU GRUPA CEMENTS, BŪVKAĻĶI UN CITAS HIDRAULISKĀS SAISTVIELAS Atbilstības apliecināšanas sistēmas Attiecībā uz turpmāk norādītajiem ražojumiem un mērķiem, kam tie paredzēti, CEN/CENELEC attiecīgajos saskaņotajos standartos jāprecizē šādas atbilstības apliecināšanas sistēmas 1.+ sistēma: sk. Direktīvas 89/106/EEK III pielikuma 2. punkta i) apakšpunktu ar rūpnīcā ņemtu paraugu kontroltestēšanu. 2. sistēma: sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi (bez nepārtrauktas ražošanas procesa kontroles uzraudzības, novērtēšanas un apstiprināšanas). 2.+ sistēma: sk. Direktīvas 89/106/EEK III pielikuma 2. punkta ii) apakšpunktu, pirmo iespēju, kur apstiprinātas iestādes uzdevums ir ražošanas procesa kontroles sertifikācija, pamatojoties uz uzņēmuma un ražošanas procesa kontroles sākotnējo pārbaudi, kā arī nepārtrauktu ražošanas procesa kontroles uzraudzību, novērtēšanu un apstiprināšanu. Ražojums(i) | Paredzētais(ie) mērķis(i) | Rādītājs(i) vai klase(es) | Atbilstības apliecināšanas sistēma(as) | Parastie cementi, tostarp: portlandcements,jauktie portlandcementi:bezklinkera sārņu portlandcementsdūmkvarca portlandcementspucolānportlandcementsvieglo pelnu portlandcementsslānekļa portlandcementskaļķakmens portlandcementsjauktais portlandcementsdomnu cementipucolāncementijauktie cementi | Betona, javas, apmetuma un citu maisījumu gatavošana būvdarbiem un būvizstrādājumu izgatavošanai | — | 1 + | Īpašie cementi, tostarp: zema saistīšanās siltuma cementisulfātizturīgie cementibaltie cementijūras ūdens izturīgie cementizemas sārmainības cementi | — | 1 + | Kalcija alumināta cementi | — | 1 + | Cementi mūra darbiem | — | 1 + | Būvkaļķi, tostarp: kalcija kaļķidolomīta kaļķihidrauliskie kaļķi | — | 2 | Hidrauliskās saistvielas ceļu būvei | Betona, javas, apmetuma un citu maisījumu gatavošana ceļa segu stabilizācijai | — | 2 + | Sistēmas specifikācijai jābūt tādai, lai to varētu īstenot pat tad, ja kāds efektivitātes rādītājs nav jānosaka tāpēc, ka vismaz vienai dalībvalstij vispār nav regulējuma attiecībā uz šādu rādītāju (sk. Direktīvas 89/106/EEK 2. panta 1. punktu un, attiecīgā gadījumā, skaidrojošo dokumentu 1.2.3. noteikumu). Minētajos gadījumos šādu rādītāju pārbaudi nedrīkst piemērot izgatavotājam, ja tas šajā ziņa nevēlas ražojuma rādītājus uzrādīt. --------------------------------------------------